b'\n_START_ARTICLE_\nRado Simoniti\n_START_SECTION_\n\xc5\xbdivljenje\n_START_PARAGRAPH_\nDiplomiral je leta 1937. Nato je dve leti deloval v Splitu, med 1939 in 1943 pa je bil vodja zbora v ljubljanski Operi. V tem \xc4\x8dasu je \xc5\xa1tudiral kompozicijo in dirigiranje. Leta 1943 je od\xc5\xa1el k partizanom, kjer je prevzel vodstvo zbora primorskih Slovencev (kasneje preimenovan v Zbor Sre\xc4\x8dko Kosovel)._NEWLINE_Po letu 1945 je deloval kot dirigent v ljubljanski Operi. Njegovi najbolj\xc5\xa1i postavitvi sta Gorenjski slav\xc4\x8dek (1953) in Prodana nevesta (1955). Leta 1949 je kot dirigent zbora Slovenske filharmonije prejel Pre\xc5\xa1ernovo nagrado.'